ນັກເຄື່ອນໄຫວ ທາງດ້ານການເມືອງ ມຽນມາ ຕັ້ງໃຈລໍຖ້າ ການເລືອກຕັ້ງ ໃນເດືອນພະຈິກນີ້
ການເລືອກຕັ້ງຄັ້ງນີ້ ເປັນດັ່ງກັບ ການປະເຊີນໜ້າກັນ ລະຫວ່າງພັກ ທີ່ໜູນຫຼັງໂດຍທະຫານ ແລະ ພັກຝ່າຍຄ້ານ ທີ່ນຳພາໂດຍ ທ່ານນາງ ອອງ ຊານ ຊູ ຈີ.
ມຽນມາ ຈະຈັດການເລືອກຕັ້ງແຫ່ງຊາດ ໃນເດືອນພະຈິກ ທີ່ຈະ ມາເຖິງນີ້ ເຊິ່ງຈະເປັນການ ທົດສອບ ທີ່ສຳຄັນ ສຳລັບບົດບາດ ທາງດ້ານການເມືອງ ທີ່ຄອບງຳໂດຍພວກທະຫານ ກ່ອນການ ເລືອກຕັ້ງທີ່ຄວາມສ່ຽງສູງນີ້, ນັກເຄື່ອນໄຫວບາງຄົນ ແລະ ບັນດານັກສຶກສາ ແມ່ນຍັງອຶດອັດໃຈ ກ່ຽວກັບ ການບໍ່ມີຄວາມ ກ້າວໜ້າ ໃນບັນຫາທີ່ສຳຄັນ ແລະ ມີຄວາມກະຕືລືລົ້ນທີ່ຈະອອກ ສຽງຂອງພວກເຂົາໃນກ່ອງລົງຄະແນນສຽງ Steve Sandford ມີລາຍງານ ຈາກນະຄອນຢາງກຸ້ງ ເຊິ່ງ ພຸດທະສອນ ຈະນຳລາຍ ລະອຽດມາ ສະເໜີທ່ານ ໃນເມືອງທີ່ໃຫຍ່ທີ່ສຸດຂອງ ມຽນມາ, ບັນດາຜູ້ລົງຄະແນນສຽງ ທຸກອາຍຸ ທຸກໄວແມ່ນກຳລັງ ກຽມພ້ອມສຳລັບການເລືອກຕັ້ງ ເຊິ່ງເປັນດັ່ງກັບການປະເຊີນໜ້າກັນ ລະຫວ່າງພັກທີ່ໜູນ ຫຼັງໂດຍ ທະຫານທີ່ກຳລັງປົກຄອງປະເທດຢູ່ ແລະ ພັກຝ່າຍຄ້ານທີ່ນຳພາໂດຍທ່ານນາງ ອອງ ຊານ ຊູ ຈີ ຕັ້ງແຕ່ການເລືອກຕັ້ງຄັ້ງທີ່ຜ່ານມາໃນປີ 2010, ສິດທິຕ່າງໆຂອງ ປະຊາຊົນແມ່ນໄດ້ຖືກ ປັບປຸງໃຫ້ດີຂຶ້ນ ແຕ່ວ່າທະຫານແມ່ນຍັງຄົງ ເປັນກຳລັງທີ່ຄອບງຳທາງການເມືອງຢູ່ ລັດຖະບານໄດ້ປາບປາມ ພວກນັກສຶກສາ ທີ່ທຳການປະທ້ວງກົດໝາຍການສຶກສາໃໝ່ ເມື່ອຕົ້ນຂອງປີນີ້, ແລະ ບັນດາຜູ້ມີສິດລົງຄະແນນສຽງເຊັ່ນອະດີດນັກ ໂທດການເມືອງ ທ່ານ ແຊລ ອອງ ອອງ ແມ່ນຍັງບໍ່ທັນລືມເທື່ອ ທ່ານ ແຊລ ອອງ ອອງ ກ່າວວ່າ ນັກຮຽນອາຍຸ 19 ປີ ທ້າວ Htet Aung Laing ແມ່ນໜຶ່ງໃນ ຜູ້ທີ່ຖືກຈັບໃນການປະທ້ວງ ກົດໝາຍການສຶກສາ ແລະ ຍັງຄົງ ເປັນຫ່ວງກ່ຽວກັບການຈັດການຢູ່ສະຖານທີ່ເລືອກຕັ້ງ ທ້າວ Htet Aung Laing ກ່າວວ່າ ນາງ Tulip Htun ນັກລາຍງານຂ່າວໃຫ້ກັບສຽງປະຊາທິປະໄຕແຫ່ງມຽນມາ ເຊິ່ງເຮັດວຽກໃນ ໄທ ກ່າວວ່າບັນດາຜູ້ລົງຄະແນນສຽງມີບົດບາດທີ່ສຳຄັນໃນການເລືອກຕັ້ງຄັ້ງນີ້ ນາງ Tulip Htun ກ່າວວ່າ ມຽນມາ ຈະຖືກເຝົ້າຕິດຕາມໂດຍທຸກໆສາຍຕາ ໃນຂະນະທີ່ພວກເຂົາເຈົ້າເລີ່ມບາດກ້າວຕໍ່ໄປໃນສິ່ງທີ່ຫຼາຍຄົນຫວັງວ່າຈະເປັນການ ປ່ຽນແປງເພື່ອສິ່ງທີ່ດີກວ່າເກົ່າ